CELEX: 32014R1397
Language: fi
Date: 2014-10-22 00:00:00
Title: Komission delegoitu asetus (EU) N:o 1397/2014, annettu 22 päivänä lokakuuta 2014 , neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta annetun asetuksen (EU) N:o 318/2013 muuttamisesta  ETA:n kannalta merkityksellinen teksti

30.12.2014   
            
            
               FI
            
            
               Euroopan unionin virallinen lehti
            
            
               L 370/42
            
         KOMISSION DELEGOITU ASETUS (EU) N:o 1397/2014,
   annettu 22 päivänä lokakuuta 2014,
   neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta annetun asetuksen (EU) N:o 318/2013 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 7 a artiklan 4 kohdan,
   sekä katsoo seuraavaa:
   
               (1)
            
            
               Komission asetuksella (EU) N:o 318/2013 (2) hyväksyttiin työvoimaa koskevan otantatutkimuksen lisäkysymyksiä koskeva vuosien 2016–2018 ohjelma. Jokaisen lisäkysymyksen osalta ohjelmassa täsmennetään aihe, tarkastelujakso, otoskoko ja tulosten lähettämisen määräaika.
            
         
               (2)
            
            
               Euroopan parlamentin ja neuvoston asetuksen (EU) N:o 545/2014 (3) mukaisesti ohjelmassa luetellaan ja kuvataan lisäksi kaikissa lisäkysymyksissä annettavien tietojen erityisala (”lisäkysymysosiot”).
            
         
               (3)
            
            
               Sen varmistamiseksi, että asetus (EU) N:o 318/2013 on johdonmukainen asetuksen (EY) N:o 577/98, sellaisena kuin se on muutettuna, kanssa, lisäkysymysosioiden nimet ja kuvaus olisi lisättävä ensiksi mainittuun asetukseen.
            
         
               (4)
            
            
               Asetusta (EU) N:o 318/2013 olisi sen vuoksi muutettava,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 318/2013 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 77, 14.3.1998, s. 3.
   
      (2)  Komission asetus (EU) N:o 318/2013, annettu 8 päivänä huhtikuuta 2013, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta (EUVL L 99, 9.4.2013, s. 11).
   
      (3)  Euroopan parlamentin ja neuvoston asetus (EU) N:o 545/2014, annettu 15 päivänä toukokuuta 2014, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta (EUVL L 163, 29.5.2014, s. 10).
   
      LIITE
      
         
            ”LIITE
            TYÖVOIMATUTKIMUS
            Lisäkysymyksiä koskeva monivuotinen ohjelma
            1.   TYÖMARKKINOILLA OLEVAT NUORET
            
            
               Tarkastelujakso: 2016
            
               Lisäkysymysosiot (alat, joista on toimitettava yksityiskohtaisempia tietoja):
            
            
                         
                     
                     
                        Lisäkysymysosio 1: Koulutustausta
                        Tavoite: saada lisätietoja nuorten koulutustaustasta ja tunnistaa seikkoja, jotka todennäköisesti vaikuttavat nuorten uranäkymiin.
                     
                  
                         
                     
                     
                        Lisäkysymysosio 2: Työnhaku
                        Tavoite: saada tietoa nuorten omista henkilökohtaisista lähestymistavoista työn hakemiseen sekä tietoa siitä, minkälaista apua heille annetaan työnhaun yhteydessä; arvioida nuorten omia näkemyksiä siitä, miten heidän koulutustasonsa vastaa heidän nykyisen työnsä vaatimuksia.
                     
                  2.   ITSENÄINEN AMMATINHARJOITTAMINEN
            
            
               Tarkastelujakso: 2017
            
               Lisäkysymysosiot (alat, joista on toimitettava yksityiskohtaisempia tietoja):
            
            
                         
                     
                     
                        Lisäkysymysosio 1: Taloudellisesti riippuvainen itsenäinen ammatinharjoittaminen
                        Tavoite: Tunnistaa taloudellisesti riippuvaiset itsenäiset ammatinharjoittajat. Tällä ryhmällä on yhtäläisyyksiä sekä työntekijöiden että itsenäisten ammatinharjoittajien kanssa, minkä vuoksi heidän ammattiasemansa on kaksijakoinen.
                     
                  
                         
                     
                     
                        Lisäkysymysosio 2: Itsenäisten ammatinharjoittajien työolot
                        Tavoite: analysoida itsenäisten ammatinharjoittajien työoloja ja tärkeimpiä syitä ryhtyä itsenäiseksi ammatinharjoittajaksi.
                     
                  
                         
                     
                     
                        Lisäkysymysosio 3: Itsenäiset ammatinharjoittajat ja työntekijät
                        Tavoite: vertailla itsenäisten ammatinharjoittajien ja työntekijöiden asenteita ja näkemyksiä esimerkiksi työtyytyväisyyden osalta.
                     
                  3.   TYÖ- JA PERHE-ELÄMÄN YHTEENSOVITTAMINEN
            
            
               Tarkastelujakso: 2018
            
               Lisäkysymysosiot (alat, joista on toimitettava yksityiskohtaisempia tietoja):
            
            
                         
                     
                     
                        Lisäkysymysosio 1: Hoitovelvoitteet
                        Tavoite: saada selville, missä määrin lasten ja muiden huollettavien henkilöiden sopivien hoitopalvelujen saatavuus vaikuttaa työelämään osallistumiseen.
                     
                  
                         
                     
                     
                        Lisäkysymysosio 2: Työaikajärjestelyjen joustavuus
                        Tavoite: analysoida työpaikan tarjoamaa joustoa työ- ja perhe-elämän yhteensovittamisen kannalta.
                     
                  
                         
                     
                     
                        Lisäkysymysosio 3: Sapattivapaa ja vanhempainvapaa
                        Tavoite: määrittää sapattivapaat, jotka liittyvät lasten ja muiden huollettavien hoitamiseen, erityisesti vanhempainvapaat, sekä analysoida niiden kestoa.”